Ντέσμοντ Φάρμερ

Ο Ντέσμοντ Φάρμερ, γεννημένος στις 7 Οκτωβρίου 1981 στο Φλιντ του Μίσιγκαν, είναι επαγγελματίας καλαθοσφαιριστής. Έχει ύψος 1,96 μέτρα και αγωνίζεται στη θέση του σούτινγκ γκαρντ.

Καριέρα
Ο Φάρμερ ξεκίνησε να αγωνίζεται στο λύκειο του Νόρθγουέστερν και φοίτησε στο πανεπιστήμιο της Νότιας Καρολίνας, αγωνιζόμενος μόνο στα δύο τελευταία χρόνια των σπουδών του. Έπαιξε σε 58 αγώνες, με μέσο όρο 19,0 πόντων, 4,7 ριμπάουντ και 1,8 ασίστ.Desmon Farmer Player Profile, NCAA - RealGM

Αφού απορρίφθηκε από την ομάδα των Ιντιάνα Πέισερς υπέγραψε στην Ελλάδα και τον Άρη Θεσσαλονίκης, με τον οποίο αγωνίστηκε σε οκτώ αγώνες του ελληνικού πρωταθλήματος, με μέσο όρο 13,9 πόντων, 3,4 ριμπάουντ και 2,0 ασίστ.Ένας «αγρότης» στον Άρη - Μπάσκετ - Ελλάδα

Ακολούθησε η μεταγραφή του στο Βέλγιο και στη συνέχεια στην Πολωνία, πριν επιστρέψει στην πατρίδα του για τη NBA D-League και τους Τούλσα 66ers. Πριν αγωνιστεί για οκτώ αγώνες στο ΝΒΑ και τους Σιάτλ Σουπερσόνικς,Sonics waive Farmer and Glyniadakis | The Seattle Times υπέγραψε στην ισπανική Σαραγόσα,El CAI Zaragoza ficha a DESMON FARMER - Solobasket ενώ ολοκλήρωσε τη χρονιά στους Τούλσα 66ers.

Το 2007-08, αγωνίστηκε και πάλι στο NBDL με τους Ρίο Γκράντε Βάλεϊ Βάιπερς και στο πρωτάθλημα του Πουέρτο Ρίκο με τους Ατλέτικος ντε Σαν Ζερμάν, πριν υπογράψει στους Σαν Αντόνιο Σπερς τον Σεπτέμβριο του 2008.Spurs sign Vipers' Desmon Farmer Με τους Σπερς αγωνίστηκε σε τρεις αγώνες, πετυχαίνοντας 13 πόντους και μαζεύοντας 6 ριμπάουντ.

Στη συνέχεια, συμφώνησε με τη ρωσική Σπαρτάκ Πριμόριε και την κροατική ΚΚ Ζάνταρ, πριν επιστρέψει στις Ηνωμένες Πολιτείες και τους Ρίνο Μπίγκχορνς. Τη σεζόν 2010-11, φόρεσε τη φανέλα της ισραηλινής Ιρόνι Άσκελονhttps://www.haaretz.com/2010-12-13/ty-article/basketball-ironi-ashkelon-snaps-losing-streak-comes-back-to-beat-bnei-hasharon/0000017f-e0eb-df7c-a5ff-e2fb9b9f0000 συνεχίζοντας στη Δομινικανή Δημοκρατία, την Κολομβία και την Αργεντινή. Το 2015, αγωνίστηκε με την ομάδα της Σίγκαλ Πρίστινα από το Κόσοβο και της Γκουαϊκέριες από τη Βενεζουέλα.

 Παραπομπές 

 Πηγές 
 Desmon Farmer Player Profile, San Antonio Spurs
 Desmon Farmer NBA Stats | Basketball-Reference.com
 Desmon Farmer Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές ΚΜ Σαραγόσα‎‎‎
Κατηγορία:Καλαθοσφαιριστές Σιατλ Σούπερσονικς‎‎
Κατηγορία:Καλαθοσφαιριστές πορτορικανικών συλλόγων‎
Κατηγορία:Καλαθοσφαιριστές Σαν Αντόνιο Σπερς‎
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Ζάνταρ‎
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές Ρίνο Μπιγκχορνς
Κατηγορία:Καλαθοσφαιριστές Ρίο Γκράντε Βάλλεϋ Βάιπερς
Κατηγορία:Καλαθοσφαιριστές ισραηλινών συλλόγων‎‎
Κατηγορία:Καλαθοσφαιριστές αργεντίνικων συλλόγων‎‎
Κατηγορία:Καλαθοσφαιριστές κολομβιανών συλλόγων‎
Κατηγορία:Καλαθοσφαιριστές βενεζουελάνικων συλλόγων‎